## **dr. Marta Licardo**

Pedagoška fakulteta Univerze v Mariboru, Koroška cesta 160, 2000 Maribor

telefon: 02 22 93 666

e-naslov: marta.licardo@um.si

* Višja predavateljica, doktorica (habilitirana za področje specialne didaktike in pedagogike)

Predavateljica na Pedagoški fakulteti Univerze v Mariboru za področje didaktike družboslovja od 2014, pred tem asistentka za področje specialne pedagogike. Več let zaposlena tudi v osnovni šoli s prilagojenim programom, kot učiteljica in mobilna specialna pedagoginja. Trenutno se ukvarja s temami, ki se navezujejo na razvojne mejnike predšolskih otrok za izbrana področja (komunikacija, kognicija in socialno-emocionalno področje), didaktika družboslovja, učenje učenja in otroci s posebnimi potrebami.

**Predavanje za vzgojitelje, starše in mentorje bralne značke za vrtce:**

Trajanje: 2 šolski uri ali po dogovoru.

***Kako spodbujati doseganje razvojnih mejnikov za področje komunikacije ter za socialno-emocionalno področje pri predšolskih otrocih***

Predavanje, ki vključuje delavnice, zajema predstavitev pomena razvojnih mejnikov ter seznanjanje z razvojnimi mejniki za področje komunikacije in socialno-emocionalno področje za otroke do treh let in otroke, stare od štiri do šest let. Predstavljeni bodo različni načini komuniciranja z otroki v vsakodnevnih situacijah, ob branju literature, npr. kako otroku postavljati zanimiva vprašanja, ki sprožajo razmišljanje; iskali pa bomo tudi odgovore na vprašanja, kakšno literaturo in igrače izbrati, da bi optimalno spodbujali otrokovo komunikacijo in socialno-emocionalni razvoj.

**Izbrana literatura:**

Licardo, M. (2016). *Razvojni mejniki jezikovnih zmožnosti, socialno-emocionalnega področja in opolnomočenje staršev za uporabo literature, iger in drugih didaktičnih sredstev.* Gradivo za multiplikatorje pripravljeno v okviru projekta z naslovom V objemu besed, program za spodbujanje družinske pismenosti v predšolskem obdobju.

Licardo, M. (2016). *Teacher's role in child's introducing into social environment*. Maribor: Faculty of Education.

Illinois Early Learning Guidelines for Children Birth to Age Three. Standards, age descriptors, indicators for children, and strategies for interaction, (2015). Illinois: University of Illinois at Urbana-Champaign.

Illinois State Board of Education, (2014). *Standards Starts at Home. A Guide to Early Learning for Parents and Families.* Illinois: The Academic Development Institute.

Petty, K. (2016) *Developmental Milestones of Young Children*. St. Paul: Redleaf.

Seefeldt, C., Castle, S. in Falconer, R. C. (2014). *Social studies for preschool/primary child.* Boston: Pearson.

Dawn, Tankersley, D., Brajković, S., Hadžar, S., Rimkiene, R., Sabaliauskiene, R., Trikić, Z. in Vonta, T., (2013). *Od teorije k praksi. Vodnik po pedagoških področjih ISSA.* Ljubljana: Pedagoški inštitut.